wickkiey/tamil-wikipedia-chunked huggingface dataset:
# ஈஸ்வரன், இந்து சமயம்

### வேதாந்தம்

அனைத்து உலகிற்கும், உயிரினங்களுக்கும் ஆதி காரணமான ஈஸ்வரனை பிரம்மம் என உபநிடதங்கள் அழைக்கின்றன். அனைத்து உலகங்களும், உயிரினங்களும் பிரம்மத்திலிருந்து தோன்றி, பிரம்மத்தினால் காக்கப்பட்டு, இறுதியில் பிரம்மத்தினிடமே ஒடுங்குகிறது. பிரம்மமாகிய பரமாத்மா எங்கும் இருப்பவர், உண்மை, அறிவு, அனந்தமயமானவர் (சச்சிதானந்தம்), என்றும் மாறாத தன்மையாளர்; அனைத்து ஆற்றல்களையும் கொண்டவர்; உயர்ந்தவற்றிலெல்லாம் உயர்ந்தவர்; சிறியவற்றிலெல்லாம் சிறியவர்; எல்லோருள்ளும் உறைபவர். பிரம்மத்திற்கு எவ்வித எல்லையோ, தேவைகளோ இல்லை. படைக்கப்பட்ட எல்லாவற்றிக்கும் அவரே ஆதி மூலமாகவும், ஈஸ்வரனாகவும் (இறைவனாகவும்) உள்ளார். அனைத்து உயர்ந்த குணங்களின் முழுமையானவர். பிரம்மத்தை, குரு மற்றும் சாத்திரங்களின் துணையுடன் மட்டுமே அறிய இயலும்.  
<blockquote>
உலகமே ஈஸ்வரனால் நிறைந்துள்ளது (ஈசா வாஸ்யம் இதம் சர்வம்) என ஈசா வாஸ்ய உபநிடதம் ஈஸ்வரனின் பெருமையை விளக்குகிறது.
</blockquote>
# ஈஸ்வரன், இந்து சமயம்

### அத்வைத வேதாந்தாம்

அத்வைத வேதாந்த கருத்தின்படி, உருவமற்ற, செயலற்ற, குணமற்ற பிரம்மத்தின் ஒரு கூறு மாயையின் சேர்க்கையால், உருவத்துடன் கூடிய ஈஸ்வரன் என்ற தத்துவம் தோன்றுகிறது. குருவின் துணையுடன் வேதாந்த சாத்திரங்களை கற்று, ஆத்ம ஞானத்தினால் ஈஸ்வர தத்துவத்தை அறியப்பட வேண்டியது அன்றி; அடையப்படுவது அல்ல என அத்வைதம் வலியுறுத்துகிறது.
# ஈஸ்வரன், இந்து சமயம்

### விசிஷ்டாத்துவைத வேதாந்தம்

விசிஷ்டாத்துவைத வேதாந்த தத்துவத்தின்படி, ஈஸ்வரனாகிய விஷ்ணுவே முழுமுதற் கடவுள் என்றும், அந்த விஷ்ணுவே அனைத்துலகங்களையும், உயிரினங்களையும் படைத்தவர். உருவத்துடன் அனைத்து கல்யாணகுணங்கள் கூடிய விஷ்ணுவை, நாராயணன், பரப்பிரம்மம் என்றும் அழைப்பர். அவரே அனைத்து தெய்வங்களுக்கும் தலைவர்.  
ஜீவாத்மாவும் விஷ்ணுவும் இரண்டாக இருப்பினும், ஜீவாத்மா பக்தி யோகத்தின் மூலம் பரப்பிரம்மனுடன் ஐக்கியம் அடையலாம்.
# ஈஸ்வரன், இந்து சமயம்

### துவைத வேதாந்தம்

மத்வரின் துவைத வேதாந்தத்தின்படி ஈஸ்வரன் மற்றும் பிரம்மம் என்ற தனித்தனி கருத்து ஏற்றுக் கொள்வதில்லை. விஷ்ணுவே முழுமுதற் கடவுள் என வலியுறுத்துகிறது. ஜீவாத்மா மற்றும் விஷ்ணு தனித்தனியானவர்கள். ஜீவாத்மா ஒரு போதும் பரம்பொருளுடன் ஐக்கியமாவதில்லை.
# ஈஸ்வரன், இந்து சமயம்

### சைவ சித்தாந்தம்

சைவ சித்தாந்தம் பதி - பசு - பாசம் என்ற அடிப்படையில், சிவ பெருமானையே அனைத்து தெய்வங்களுக்குள் முழுமுதல் கடவுளாக ஏற்றுள்ளது.
# ஈஸ்வரன், இந்து சமயம்

## வழிபாடு

வைணவர்கள், விஷ்ணு, இராமன், கிருஷ்ணனையும், சைவர்கள் சிவ பெருமானையும், சாக்தர்கள் சக்தியையும், கௌமாரப் பிரிவினர் முருகனையும், கணாபத்தியம் பிரிவினர், விநாயகரையும், சௌரப் பிரிவினர் சூரியனையும் ஈஸ்வரன் எனும் முழு முதற் கடவுளாக வழிபடுகின்றனர்.  
ஸ்மார்த்தப் பிரிவினர், சிவன், சக்தி, திருமால், விநாயகர், சூரியன் மற்றும் முருகன் ஆகிய ஈஸ்வரன்களை வணங்குகின்றனர்.
# எம். ஜி. சக்கரபாணி

**எம். ஜி. சக்கரபாணி** என்று அழைக்கப்படும் **மருதூர் கோபாலன் நீலகண்டன்** (13 சனவரி 1911 – 17 ஆகஸ்ட் 1986) தமிழ்த் திரைப்பட நடிகராவார். இவர் எம். ஜி. ஆரின் அண்ணன் என்பதால், ஏட்டன் (மூத்த சகோதரன்) எனும் பெயராலும் குறிப்பிடப்பட்டார்.
# எம். ஜி. சக்கரபாணி

## வாழ்க்கை குறிப்பு

- எம். ஜி. சக்கரபாணி என்பவரின் அவர் பெற்றோர்களான வைத்த பெயர் ** நீலகண்டன் ** என்பதாகும்.
- மேலும் இவர் முதலில் நடிக்க ஆரம்பித்த கந்தசாமி முதலியாரின் மதுரை ஒரிஜினல் பாய்ஸ் கம்பெனியில் நடிக்கும் போது அங்கு நீலகண்டன் என்ற பெயரில் 4-5 பேர் இருந்ததால் இவரது நாடக ஆசான் கந்தசாமி முதலியார் அவர்கள் இவருக்கு சக்கரபாணி என்று பெயரை நாடக குழுவிற்காக மாற்றி வைத்தார்.
- இவர் கோபாலன் மேனன்–சத்யபாமா ஆகியோருக்கு அன்றைய மதராஸ் மாகாணம் இன்றைய கேரளாவில் உள்ள பாலக்காடு அருகிலான **வடவனூர்** என்ற சிறிய கிராமத்தில் முதல் மகனாகப் பிறந்தார். இவருடன் பிறந்தவர் தான் புகழ்பெற்ற தமிழ் திரையுலகின் முன்னணி நடிகரும், தமிழக முன்னாள் முதல்வருமான எம். ஜி. இராமச்சந்திரன் அவர்களின் மூத்த சகோதரரும் ஆவார்.
- இவரை அன்றைய தமிழக திரையுலகில் ** பெரியவர் ** என்றும் இவரது சகோதரர் எம். ஜி. ஆர் அவர்களை **சின்னவர்** என்றும் அன்புடன் அழைத்து வந்தனர்.
- மேலும் இவருக்கும் இவரது கடைசி சகோதரருமான எம். ஜி. ராமச்சந்திரனுக்கும் இடையே பிறந்த எம். ஜி. காமாட்சி, எம். ஜி. சுமதிரா மற்றும் எம். ஜி. பாலகிருஷ்ணன் என்ற இரண்டு சகோதரிகள் மற்றும் ஒரு சகோதரர்கள் அப்போது இவர்கள் வாழ்ந்த இலங்கை கண்டி நகரில் விஷ காய்ச்சலால் ஒருவர் பின் ஒருவர் மறைந்த பிறகு இவரும் இவரது கடைசி சகோதரருமான மக்கள் திலகம் எம். ஜி. ஆர் மட்டுமே உயிர்தப்பி வாழ்ந்தனர்.
- இவருக்கு முதல் மனைவி இறந்த பிறகு இரண்டாவது மனைவி மீனாட்சி சக்ரபாணி மற்றும் அவர்களது ஏழு மகன்கள் மற்றும் மூன்று மகள்கள் என பத்து பிள்ளைகள் இருந்தனர்.
# எம். ஜி. சக்கரபாணி

## நடித்த திரைப்படங்கள்

| ஆண்டு | திரைப்படம் | கதாப்பாத்திரம் | இவருடன் நடித்தவர்கள் | மொழி | குறிப்பு |
| --- | --- | --- | --- | --- | --- |
| 1936 | *இரு சகோதரர்கள்* | காவலதிகாரி | கே. பி. கேசவன், கே. கே. பெருமாள், எம்.ஜி.ஆர் | தமிழ் | முதல் திரைப்படம் |
| 1939 | *மாயா மச்சீந்திரா* | எம். கே. ராதா,எம்.ஜி.ஆர் | தமிழ் |  |  |
| 1942 | *தமிழறியும் பெருமாள்* | வி. கே. செல்லப்பா,எம்.ஜி.ஆர் | தமிழ் |  |  |
| 1944 | *மகாமாயா* | மந்திரி | பு. உ. சின்னப்பா, ப. கண்ணாம்பா | தமிழ் | வில்லன் |
| 1946 | *ஸ்ரீ முருகன் (திரைப்படம்)* | எம்.ஜி.ஆர் | தமிழ் |  |  |
| 1947 | *ஆயிரம் தலை வாங்கிய அபூர்வ சிந்தாமணி* | ஜானகி | தமிழ் |  |  |
| 1948 | *அபிமன்யு* | பலராமன் | பி. வி. நரசிம்ம பாரதி,எம்.ஜி.ஆர், எஸ். எம். குமரேசன் | தமிழ் |  |
| 1948 | *ராஜ முக்தி* | மந்திரி | தியாகராஜ பாகவதர்,எம்.ஜி.ஆர், ஜானகி, பானுமதி ராமகிருஷ்ணா | தமிழ் |  |
| 1950 | *பொன்முடி* | பி. வி. நரசிம்ம பாரதி | தமிழ் |  |  |
| 1950 | *திகம்பர சாமியார்* | எம். என். நம்பியார் | தமிழ் |  |  |
| 1950 | *மருதநாட்டு இளவரசி* | மந்திரி | எம்.ஜி.ஆர், ஜானகி | தமிழ் | வில்லன் |
| 1950 | *இதய கீதம்* | டி. ஆர். மகாலிங்கம் (நடிகர்), டி. ஆர். ராஜகுமாரி | தமிழ் |  |  |
| 1951 | *வனசுந்தரி* | பு. உ. சின்னப்பா, டி. ஆர். ராஜகுமாரி | தமிழ் |  |  |
| 1952 | *என் தங்கை* | எம்.ஜி.ஆரின் மாமா | எம்.ஜி.ஆர், பி. வி. நரசிம்ம பாரதி | தமிழ் | வில்லன் |
| 1952 | *கல்யாணி* | எம். என். நம்பியார், பி. எஸ். சரோசா | தமிழ் |  |  |
| 1953 | *நாம்* | எம்.ஜி.ஆர், ஜானகி | தமிழ் |  |  |
| 1954 | *மலைக்கள்ளன்* | காவலதிகாரி | எம்.ஜி.ஆர், பானுமதி ராமகிருஷ்ணா | தமிழ் |  |
| 1954 | *என் மகள்* | ரஞ்சன், எஸ். வரலட்சுமி | தமிழ் |  |  |
| 1956 | *அலிபாபாவும் நாற்பது திருடர்களும்* | எம்ஜிஆரின் அண்ணன் | எம்.ஜி.ஆர், பானுமதி ராமகிருஷ்ணா | தமிழ் |  |
| 1959 | *தாய் மகளுக்கு கட்டிய தாலி* | எம்ஜிஆரின் தந்தை | எம்.ஜி.ஆர், ஜமுனா, ராஜசுலோசனா | தமிழ் | வில்லன் |
| 1957 | *ராஜ ராஜன்* | எம்.ஜி.ஆர், பத்மினி, லலிதா | தமிழ் |  |  |
| 1959 | *தாய் மகளுக்கு கட்டிய தாலி* | சுந்தரம் முதலியார் | எம்.ஜி.ஆர், ஜமுனா, ராஜசுலோசனா | தமிழ் | வில்லன் |
| 1959 | *நல்ல தீர்ப்பு* | ஜெமினி கணேசன், ஜமுனா, எம். என். ராஜம் | தமிழ் |  |  |
| 1960 | *ராஜா தேசிங்கு (1960 திரைப்படம்)* | ஆற்காடு நவாப் | எம்.ஜி.ஆர், எஸ். எஸ். ராஜேந்திரன், பானுமதி ராமகிருஷ்ணா, பத்மினி | தமிழ் |  |
| 1960 | *மன்னாதி மன்னன்* | கரிகால் சோழன் | எம்.ஜி.ஆர், அஞ்சலிதேவி, பத்மினி | தமிழ் |  |
| 1972 | *இதய வீணை* | எம்ஜிஆரின் தந்தை | எம்.ஜி.ஆர், மஞ்சுளா விஜயகுமார், லட்சுமி (நடிகை) | தமிழ் | } |
# எம். ஜி. சக்கரபாணி

## இயக்கிய திரைப்படங்கள்

1. அரச கட்டளை (1967)
# சிண்டரெல்லா (திரைப்படம்)

**சிண்ட்ரெல்லா** இது 2015ஆம் ஆண்டில் திரைக்கு வந்த அமெரிக்க நாட்டு கற்பனைக் காதல் திரைப்படம் ஆகும். இந்த திரைப்படத்தை கென்னத் பிரனாக் என்பவர் இயக்கியுள்ளார். இந்த திரைப்படத்தில் லில்லி ஜேம்ஸ், கேட் பிளான்சேட், ரிச்சர்ட் மாட்டேன், ஸ்டெல்லான் ஸ்கார்ஸ்கர்ட், ஹோலிடே கிரைஞர், டெரெக் ஜேகோப், ஹெலினா போன்ஹம் கார்டர் உள்ளிட்ட பலர் நடித்துள்ளார்கள்.
# சிண்டரெல்லா (திரைப்படம்)

## நடிகர்கள்

- லில்லி ஜேம்ஸ் - சிண்ட்ரெல்லா
- கேட் பிளான்சேட்
- ரிச்சர்ட் மாட்டேன் - பிரின்ஸ் சார்மிங்
- ஸ்டெல்லான் ஸ்கார்ஸ்கர்ட்
- ஹோலிடே கிரைஞர் - அனஸ்டாசியா
- டெரெக் ஜேகோப்
- ஹெலினா போன்ஹம் கார்டர்
- பென் சாப்ளின்
# சிண்டரெல்லா (திரைப்படம்)

## கதை மூலம்

இது 1950ஆம் ஆண்டில் வெளியான சிண்ட்ரெல்லா என்ற அனிமேஷன் கார்ட்டூன் தொடர் ஆகும்.
# சிண்டரெல்லா (திரைப்படம்)

## இசை

இந்த திரைப்படத்திற்கு **பேட்ரிக் டோயில்** என்பவர் இசை அமைத்துள்ளார். இவர் இதற்கு முன்னர் தோர் போன்ற பல திரைப்படத்திற்கு இசை அமைத்துள்ளார் என்பது குறிப்பிடத்தக்கது.
# ரன் ஆல் நைட்

**ரன் ஆல் நைட்** இது 2015ஆம் ஆண்டில் திரைக்கு வந்த அமெரிக்க நாட்டு அதிரடி திரைப்படம் ஆகும். இந்த திரைப்படத்தை ஜாமே காலெட்-செர்ரா என்பவர் இயக்கியுள்ளார். லியம் நீசோன், ஜோயல் கின்னமன், எட் ஹாரிஸ், பாய்ட் ஹோல்புரோக் உள்ளிட்ட பலர் நடித்துள்ளார்கள். இந்த திரைப்படம் ஏப்ரல் 17ஆம் திகதி வெளியானது.
# ரன் ஆல் நைட்

## நடிகர்கள்

- லியம் நீசோன்
- ஜோயல் கின்னமன்
- எட் ஹாரிஸ்
- பாய்ட் ஹோல்புரோக்
- காமன்
# ரன் ஆல் நைட்

## தயாரிப்பு

இந்த திரைப்படத்தின் படபிடிப்பு டிசம்பர் 4, 2014ஆம் ஆண்டு ஆரம்பிக்கப்பட்டது.
# ரன் ஆல் நைட்

## இசை

இந்த திரைப்படத்திற்கு ஜுன்கி எக்ஸ்எல் என்பவர் இசை அமைத்துள்ளார். இவர் இதற்கு முன்னர் டைவர்ஜென்ட், 300: ரைஸ் ஒப் அன் எம்பையர், சூப்பர் மேன், த டார்க் நைட் ரைசஸ் போன்ற பல திரைப்படத்திற்கு இசை அமைத்துள்ளார் என்பது குறிப்பிடத்தக்கது.
# டைவர்ஜென்ட் 2

**டைவர்ஜென்ட் 2 ** இது 2015ஆம் ஆண்டில் திரைக்கு வந்த அமெரிக்க நாட்டு அறிவியல் அதிரடித் திரைப்படம் ஆகும். இந்த திரைப்படம் வெரோனிகா ரோத் எழுதிய **டிவேர்கேன்ட்** என்ற நாவலை அடிப்படையாக வைத்து ரோபர்ட் Schwentke என்பவர் இயக்கியுள்ளார். இந்த திரைப்படத்தில் சைலீன் வூட்லி, தியோ ஜேம்ஸ், ஆக்டேவியா ஸ்பென்சர், ஜெய் கோர்ட்னி, ரே ஸ்டீவன்சன், ஸோ கிரேவிட்ஸ், மைல்ஸ் டெல்லர், ஏன்சல் எல்கோர்ட், மேகி க்யூ, மெகி பிஃபர், ரோசா சலாஜர், டேனியல் டே கிம், நவோமி வாட்ஸ், கேட் வின்ஸ்லெட் உள்ளிட்ட பலர் நடித்துள்ளார்கள்.  
இது 2014ஆம் ஆண்டு வெளியான டைவர்ஜென்ட் என்ற திரைப்படத்தின் 2ஆம் பாகும். இந்த திரைப்படம் மார்ச் 20ஆம் திகதி வெளியானது.
# டைவர்ஜென்ட் 2

## நடிகர்கள்

- சைலீன் வூட்லி
- தியோ ஜேம்ஸ்
- ஆக்டேவியா ஸ்பென்சர்
- ஜெய் கோர்ட்னி
- ரே ஸ்டீவன்சன்
- ஸோ கிரேவிட்ஸ்
- மைல்ஸ் டெல்லர்
- ஏன்சல் எல்கோர்ட்
- மேகி க்யூ
- மெகி பிஃபர்
- ரோசா சலாஜர்
- டேனியல் டே கிம்
- நவோமி வாட்ஸ்
- கேட் வின்ஸ்லெட்
# ஷமிதாப்

*சமிதாப்*' என்பது 2015ஆம் ஆண்டு வெளியான இந்தி மொழித் திரைப்படம் ஆகும். இந்த திரைப்படத்திற்கு ஆர். பால்கி கதை எழுதி இயக்கினார். இந்த படத்தில் அமிதாப் பச்சன், தனுஷ், அக்ஷரா ஹாசன் ஆகியோர் நடித்துள்ளார். பாடல்களுக்கு இளையராஜா இசையமைத்துள்ளார். இவரே பின்னணி இசையையும் அமைத்துள்ளார். படத்தின் ஒளிப்பதிவினை பி. சி. ஸ்ரீராம் மேற்கொண்டார்.
# ஷமிதாப்

## நடிப்பு

- அமிதாப் பச்சன்
- தனுஷ்
- அக்ஷரா ஹாசன்
- ரேகா
- அபிநயா
- ருக்மினி விஜயகுமார்
- ராஜீவ் ரவீந்திரநாதன்
- வந்திதா ஸ்ரீவத்சவா
# கென்னத் கவுண்டா

**கென்னத் கவுண்டா** (*Kenneth David Kaunda*, 28 ஏப்ரல் 1924 – 17 சூன் 2021), சாம்பியாவின் அரசியல்வாதி ஆவார். இவர் அந்நாட்டின் முதலாவது அரசுத்தலைவராக 1964 முதல் 1991 வரை பதவியில் இருந்தார். பிரித்தானிய ஆட்சியில் இருந்து விடுதலை பெறுவதற்கான போராட்டத்தில் முன்னணிப் பங்கு வகித்தவர். சாம்பிய ஆப்பிரிக்கத் தேசியக் காங்கிரசுத் தலைவர் ஹரி இங்கும்புலாவுடன் முரண்பட்டு, அக்கட்சியில் இருந்து விலகி ஐக்கிய தேசிய விடுதலைக் கட்சியை ஆரம்பித்தார். விடுதலை பெற்ற சாம்பியாவின் முதலாவது தலைவரும் இவரே.  
இசுக்காட்லாந்துத் திருச்சபையால் புனிதப்பணியில் சார்த்தப்பட்ட சமயப் பரப்பாளருக்கு பிறந்த எட்டு குழந்தைகளில் ஒருவராவார். இவரும் தமது தந்தையின் வழியிலேயே ஆசிரியராக உருவானார்.  
1968ஆம் ஆண்டிலிருந்து ஐக்கிய தேசிய விடுதலைக் கட்சியைத் தவிர அனைத்து அரசியல் கட்சிகளையும் தடை செய்தார். அதே நேரம் முக்கிய பன்னாட்டு நிறுவனங்களின் பெரும்பான்மை பங்குகளை அரசுடமையாக்கினார். 1973ஆம் ஆண்டில் நேர்ந்த எண்ணெய் நெருக்கடியும் ஏற்றுமதி இறக்கமும் சாம்பியாவின் பொருளாதாரத்தை நெருக்கடியில் ஆழ்த்தியது. இதனால் தாமியற்றிய விதிகளை மாற்ற கவுண்டாவிற்கு பன்னாட்டு அழுத்தம் எழுந்தது. 1991இல் பல-கட்சி தேர்தல்கள் நடந்தன; இதில் பல-கட்சி மக்களாட்சிக்கான இயக்கத்தின் தலைவர் பிரெடிரெக் சிலுபா கவுண்டாவை தோற்கடித்தார். 1999இல் இவரது சாம்பியக் குடியுரிமை விலக்கிக் கொள்ளப்பட்டது; ஆனால் அடுத்த ஆண்டே இந்த முடிவு திரும்பப் பெறபட்டது.
# கு. மரகதம்

**கு. மரகதம்** (*K. Maragatham*) ஓர் இந்திய அரசியல்வாதியும், தற்போதைய நாடாளுமன்ற உறுப்பினரும் ஆவார். இவர் 2014ஆம் ஆண்டில் நடந்த நாடாளுமன்றத் தேர்தலில், காஞ்சிபுரம் மக்களவைத் தொகுதியிலிருந்து, இந்திய நாடாளுமன்றத்திற்குத் தேர்ந்தெடுக்கப்பட்டார். இவர் அதிமுக கட்சியைச் சேர்ந்தவர். இவர் 1982ஆம் ஆண்டின் திசம்பர் 27ஆம் நாளில் பிறந்தார். இவர் சென்னையின் மடிப்பாக்கத்தில் பிறந்தார். 2021 ஆம் ஆண்டில் நடைபெற்ற சட்டமன்றத் தேர்தலில் மதுராந்தகம் தொகுதியில் இருந்து அதிமுக சார்பில் சட்டமன்ற உறுப்பினரானார். இவர் அஇஅதிமுக கட்சியில் கழக மகளிர் அணி இணை செயலாளரும், கழக செயற்குழு உறுப்பினராகவும், மாவட்ட மகளிர் அணி செயலாளரும் ஆவார்.
# கோ. ஹரி

**கோ. ஹரி** (*G.Hari*), தமிழக அரசியல்வாதி. இவர் அதிமுக கட்சியைச் சேர்ந்தவர். இவர் 2014ஆம் ஆண்டில் நடைபெற்ற பாராளுமன்றத் தேர்தலின்போது, அரக்கோணம் மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர் ஆனார். இவர் பெற்றோர் கோவிந்தசாமி, சின்னம்மாள் ஆவர். இவர் 1960ஆம் ஆண்டின் ஜூலை இருபத்தைந்தாம் நாளில் பிறந்தார். இவர் திருவள்ளூர் மாவட்டத்தில் உள்ள குப்பம்கண்டிகை என்ற ஊரில் பிறந்தார். சென்னை சட்டக் கல்லூரியில் சட்டம் பயின்றார்.
# கோட் ரெட்

**கோட் ரெட்** இது ஒரு இந்தி மொழி மீயியற்கை கதை களத்தை கொண்ட தொலைகாட்சித் தொடர் ஆகும். இந்த தொடர் 19 சனவரி 2015 முதல் 2 அக்டோபர் 2015 வரை திங்கள் முதல் சனி வரை இரவு 10:30 மணிக்கு கலர்ஸ் தொலைக்காட்சியில் ஒளிபரப்பாகி 241 அத்தியாங்களுடன் நிறைவு பெற்றது. இந்த நிகழ்ச்சியை நடிகை சாக்ஷி தன்வர் என்பவர் தொகுத்து வழங்கினார்.  
இந்த தொடர் நஸ்ட் தமிழ் தொலைக்காட்சியில் சக்கரவியூகம் என்ற பெயரில் மொழிமாற்றம் செய்யப்பட்டு சில மாதங்கள் ஒளிபரப்பானது.
# எர்பர்ட் தம்பையா

நீதிபதி **எர்பர்ட் தர்மராஜா தம்பையா** (*Herbert Dharmarajah Thambiah*, 14 அக்டோபர் 1926 &ndash; 4 அக்டோபர் 1992) இலங்கையின் ஒரு முன்னணி நீதிபதியும், வழக்கறிஞரும் ஆவார். இவர் மேன்முறையீட்டு நீதிமன்ற நீதிபதியாகவும், மீயுயர் நீதிமன்ற நீதிபதியாகவும், இலங்கைத் தலைமை நீதிபதியாகவும் பணியாற்றினார்.
# எர்பர்ட் தம்பையா

## வாழ்க்கைச் சுருக்கம்

தம்பையா 1926 அக்டோபர் 1926 இல் இலங்கையின் வடக்கே யாழ்ப்பாணத்தைச் சேர்ந்த வழக்கறிஞர் சி. ஆர். தம்பையா என்பவருக்குப் பிறந்தார். யாழ்ப்பாணம் மத்திய கல்லூரி, கல்கிசை சென் தோமசு கல்லூரியிலும் கல்வி பயின்றார்.  
தம்பையா 1992 அக்டோபர் 4 அன்று தனது 65வது அகவையில் காலமானார்.
# சுப்பையா சர்வானந்தா

தேசமானிய **சுப்பையா சர்வானந்தா** (*Suppiah Sharvananda*, 22 பெப்ரவரி 1923 - 10 சனவரி 2007) இலங்கைத் தமிழ் நீதிபதியும், வழக்கறிஞரும் ஆவார். இவர் இலங்கையின் தலைமை நீதிபதியாகவும், மேல் மாகாணத்தின் 1வது ஆளுநராகவும் பணியாற்றினார்.
# சுப்பையா சர்வானந்தா

## ஆரம்ப வாழ்க்கை

சர்வானந்தா யாழ்ப்பாண மாவட்டம், ஊர்காவற்துறையில் 1923 பெப்ரவரி 22 இல் பிறந்தார். ஆரம்பக் கல்வியை ஊர்காவற்துறை புனித அந்தோனியார் ஆங்கிலப் பாடசாலையிலும், பின்னர் யாழ்ப்பாணம் இந்துக் கல்லூரியிலும் கற்றார். பள்ளிப் படிப்பின் பின்னர் இலங்கை சட்டக் கல்லூரியில் இணைந்து 1946 ஆம் ஆண்டில் வழக்கறிஞரானார். சட்டக் கல்லூரியில் படிக்கும் போது, இலண்டன் பல்கலைக்கழகத்தில் இளங்கலைப் பட்டம் பெற்றார்.  
புலம் பெயர்ந்து ஆஸ்திரேலியாவின் சிட்னி நகரில் வசித்து வந்த சர்வானந்தா 2007 சனவரி 10 அன்று சிட்னியில் காலமானார்.
# பினாங்கு கொடி மலை

**பினாங்கு கொடி மலை** அல்லது **புக்கிட் பெண்டேரா** (மலாய் மொழி: *Bukit Bendera Penang*; ஆங்கிலம்: *Penang Hill* அல்லது *Penang Flagstaff Hill*) என்பது மலேசியா, பினாங்கு மாநிலத்தில் உள்ள ஒரு மலை வாழிடமாகும். பினாங்குத் தீவில், இந்த மலை வாழிடம் அமைந்து உள்ளது. பினாங்கு மாநிலத்தின் ஜார்ஜ் டவுன், பினாங்கு தலைநகர் மையத்தில் இருந்து 6 கி.மீ. தொலைவில் உள்ளது. பினாங்கு மலையை, மலேசியத் தமிழர்கள் கொடி மலை (*Flagstaff Hill*) என்று அழைக்கிறார்கள்.  
மலாய் மொழியில் *புக்கிட் பெண்டேரா* என்று அழைக்கப் படுகிறது. *புக்கிட்* என்றால் மேடு அல்லது மலை. *பெண்டேரா* என்றால் கொடி. மலேசியாவின் முதல் மலைவாழிடம் என்று அழைக்கப்படும் பினாங்கு மலையை, பிரான்சிஸ் லைட் கண்டுபிடித்தார். செம்புற்றுப் பழத் தோட்டங்களை உருவாக்குவதற்காக, பினாங்கு மலையின் உச்சிக்குச் சென்ற போது, இந்த மலைவாழிடம் கண்டுபிடிக்கப்பட்டது. அந்தக் கட்டத்தில் வாசனைத் திரவியங்களுக்கும், அபின் போதைப் பொருட்களுக்கும் பினாங்குத் தீவு பெயர் பெற்று இருந்தது.  
காலப் போக்கில், பிரான்சிஸ் லைட், கெடா சுல்தானின் நன்மரியாதையைப் பெற்றார். அதனால் அவருக்கு 1786 ஆகஸ்ட் 11-இல் பினாங்குத் தீவு அன்பளிப்பாக வழங்கப்பட்டது. பின்னர் பிரான்சிஸ் லைட், பிரித்தானிய இந்தியா அரசுக்கு பினாங்குத் தீவை வழங்கினார். பினாங்குத் தீவிற்கு ஐக்கிய இராச்சியத்தின் நான்காம் ஜார்ஜ் நினைவாக *வேல்ஸ் இளவரசர் தீவு* எனப் பெயரிட்டப் பட்டது.
# பினாங்கு கொடி மலை

### பிரான்சிஸ் லைட்

அந்தக் கட்டத்தில், சியாம் அரசு, பினாங்கின் மீது படையெடுக்கத் தயாராக இருந்தது. சியாமிய இராணுவ ஆக்கிரமிப்பில் இருந்து கெடாவைப் பாதுகாப்பதாக, பிரான்சிஸ் லைட் வாக்குறுதி அளித்தார். அந்த வகையில், பினாங்குத் தீவின் நிறுவனர் பிரான்சிஸ் லைட் என இன்றும் நினைவுகூறப் படுகிறது. இருப்பினும், கெடாவின் மீது சியாமிய இராணுவம் படையெடுத்த போது, பிரான்சிஸ் லைட் பாதுகாப்பு வழங்கவில்லை.  
அதனால், கெடா சுல்தான், பிரான்சிஸ் லைட்டின் மீது படையெடுத்தார். அந்தப் படையெடுப்பில் கெடா சுல்தான் தோல்வி அடைந்தார். இருப்பினும், இரு தரப்புக்கும் இடையே ஓர் ஒப்பந்தம் செய்து கொள்ளப்பட்டது. வருடா வருடம் கெடா சுல்தானுக்கு 6000 ஸ்பானிய டாலர்களைத் திறையாக வழங்குவதற்கு பிரான்சிஸ் லைட் ஒப்புக் கொண்டார். அந்த ஒப்பந்தம் இன்றுவரை நடைமுறையில் உள்ளது. பினாங்கு அரசாங்கம், கெடா அரசாங்கத்திற்கு, 18,000 ரிங்கிட்டை திறைவரியாகச் செலுத்தி வருகிறது.
# பினாங்கு கொடி மலை

### கோர்ன்வாலிஸ் கோட்டை

கெடா சுல்தானிடம் இருந்து பினாங்குத் தீவு கிடைக்கப் பெற்றதும், அந்தத் தீவின் தற்காப்பிற்காக ஒரு கோட்டையைக் கட்டினார்கள். அதன் பெயர் கோர்ன்வாலிஸ் கோட்டை. அந்தக் கோட்டை இன்றும் பினாங்கில் கம்பீரமாகக் காட்சி அளிக்கின்றது.  
அதன் பின்னர், பிரான்சிஸ் லைட்டின் நிர்வாகக் காலத்தில், செம்புற்றுப் பழத் தோட்டங்களை உருவாக்குவதற்காக, பினாங்கு மலையின் உச்சிக்குச் சென்றார்கள். அப்போது, இந்த மலைவாழிடம் இருப்பது கண்டுபிடிக்கப்பட்டது. பின்னர், பினாங்கு மலையில் படிப்படியாக சில வளர்ச்சித் திட்டங்கள் அமல்படுத்தப்பட்டன.
# பினாங்கு கொடி மலை

## புவியியல்

### இடவிளக்கம்

பினாங்கு கொடி மலை கருங்கல் சார்ந்த ஓர் நிலப்பகுதியாகும். இந்த மலை வடக்குப் பகுதியில் உயரமாகச் செல்கிறது. *வெஸ்டர்ன் ஹில்* என்று அழைக்கப்படும் மேற்கு மலைப் பகுதியில், கடல் மட்டத்தில் இருந்து 833 மீட்டர் (2,723 அடி) வரை உயரமாக இருக்கிறது. மேற்கு மலைப் பகுதியில் சில உச்சி மலைகளும் உள்ளன.  
அந்தப் பகுதியில் உள்ள *அட்மிரல் மலை* (மலாய் மொழி: *Bukit Laksamana*; ஆங்கிலம்: *Admiral Hill*), புலி மலை, கொடிக் கம்ப மலை, அரசாங்க மலை போன்றவற்றைக் குறிப்பிட்டுச் சொல்லலாம். கொடிக் கம்ப மலை *(Flagstaff Hill)* 735 மீட்டர் உயரம் கொண்டது. இந்த மலையில் இருந்து, சிறு ஆறுகளும் அருவிகளும் ஊற்றெடுக்கின்றன. அவற்றுள் சுங்கை பினாங் என்று அழைக்கப்படும் பினாங்கு ஆறுதான் பெரியது.
# பினாங்கு கொடி மலை

## புவியியல்

### நிலப் பயன்பாடு

பினாங்கு கொடி மலையில் குளிர்ச்சியான தட்பவெப்ப நிலை நிலவுவதால், அது ஒரு விடுமுறை ஓய்வுத் தளமாகப் பிரசித்தி பெற்று விளங்குகிறது. கொடி மலைக்கு அருகிலும், அதன் சுற்றுப் பகுதிகளிலும் நூற்றாண்டு கால வளமனைகள் இன்னும் உள்ளன. அந்த மலையின் வடக்கு பகுதியில் மட்டும் மேம்பாடுகள் தெரிகின்றன.  
அரசாங்க மலை, புக்கிட் தீமா போன்ற மலைப்பகுதிகள் நீர்ப் பிடிப்பு வளாகங்களாகும். அதனால், இந்த இடங்களில் மேம்பாட்டுத் திட்டங்கள் எதுவும் அனுமதிக்கப் படுவது இல்லை.
# பினாங்கு கொடி மலை

## கொடிமலை இரயில் சேவை

ஆயர் ஈத்தாம் மலையடிவாரத்தில் இருந்து, 2007 மீட்டர் உயரத்தில் உள்ள கொடிமலை உச்சிக்கு கயிற்றிழுவை இருப்புப் பாதை அமைக்கப்பட்டு உள்ளது. கொடி மலையின் உச்சிக்குச் செல்ல, இரயில் சேவையைப் பயன்படுத்துவதே வசதியாகும். கொடிமலைக்கு இரயில் சேவை தொடங்கப் பட்டதில் ஒரு வரலாற்றுப் பின்னணியே இருக்கிறது.  
1788-ஆம் ஆண்டில் கொடிமலைக்குச் செல்ல, குதிரைகளைப் பயன்படுத்தும் திட்டம் உருவானது. பிரான்சிஸ் லைட் தான் அந்தத் திட்டத்தை அறிமுகம் செய்தார். 19-ஆம் நூற்றாண்டின் தொடக்கக் காலத்தில், பிரித்தானிய குடியேற்றவாதிகள் தங்களின் தனிப்பட்ட வசதிகளுக்காக வளமனைகளைக் கட்டினார்கள். வசதி படைத்த சீனர்களும், பிரித்தானியர்களுக்குச் சளைத்தவர்கள் அல்ல என மாளிகைகளைக் கட்டிக் கொண்டனர்.  
கொடிமலையின் மேற்தளத்தில் அமைக்கப்பட்டுள்ள உணவு மையம், மக்கள் நிகழ்ச்சி மேடை, பழமை வாய்ந்த சுப்பிரமணிய ஆலயம், புத்தர் ஆலயம், மூலிகைப் பூங்கா, தங்கும் விடுதிகள் போன்றவை, சுற்றுப் பயணிகளைப் பெரிதும் கவர்ந்து வருகின்றன.
# இலங்கையின் மாகாண ஆளுநர்கள்

**இலங்கையின் மாகாண ஆளுநர்** (*Provincial Governor of Sri Lanka*) எனப்படுபவர் இலங்கையின் மாகாண அரசின் தலைவரும், மாகாண சபைகளின் கீழுள்ள செயலாட்சி அதிகாரத்தைப் நிறைவேற்றுபவரும் ஆவார். மாகாண ஆளுநரை இலங்கை அரசுத்தலைவர் நியமிப்பார். இவரது பதவிக்காலம் ஐந்து ஆண்டுகளாகும். || align=பட்டியல்
|-
| கிழக்கு || !| ||எம். எல். ஏ. எம். ஹிஸ்புல்லா|| | ||சிறீலங்கா முஸ்லிம் காங்கிரசு || align=|| ||| | || align=பட்டியல்
|-
| சப்ரகமுவா || !| || தம்ம திசாநாயக்க || || || align= || align= || align= || align=பட்டியல்
|}
# உலகப் புகழ்பெற்ற மூக்கு

**உலகப் புகழ்பெற்ற மூக்கு** என்பது வைக்கம் முகம்மது பஷீரால் எழுதப்பட்ட மலையாளச் சிறுகதைகளின் தமிழ் மொழிபெயர்ப்புத் தொகுப்பு ஆகும். காலச்சுவடு பதிப்பக வெளியீடாக 2008ஆம் ஆண்டு முதல் பதிப்பு வெளியிடப்பட்டது.
# உலகப் புகழ்பெற்ற மூக்கு

## மொழிபெயர்ப்பு

இப்புத்தகத்தில் இடம்பெற்றுள்ள சிறுகதைகளை மு. யூசப் மலையாளத்தில் இருந்து தமிழிற்கு மொழிபெயர்த்துள்ளார்.
# உலகப் புகழ்பெற்ற மூக்கு

## தொகுப்பிலுள்ள சிறுகதைகள்

- ஜென்ம தினம்
- ஐசுக்குட்டி
- அம்மா
- புனிதரோமம்
- மூடர்களின் சொர்க்கம்
- பூவன்பழம்
- நீலவெளிச்சம்
- உலகப் புகழ்பெற்ற மூக்கு
- தங்கம்
- ஒரு பகவத் கீதையும் சில முலைகளுக்கும்
- எட்டுக்காலி மம்மூஞ்ஞு
- சிரிக்கும் மரப்பாச்சி
- பூமியின் வாரிசுதாரர்கள்
- சிங்கிடி முங்கன்
- ஆனை முடி
- பர்ர்ர் ...!
# உலகப் புகழ்பெற்ற மூக்கு

## முன்னுரை மற்றும் பின்னுரை

இச்சிறுகதைகளோடு மொழிபெயர்ப்பாளரின் முன்னுரையோடு மலையாள எழுத்தாளர் எம். டி. வாசுதேவன் நாயர் பஷீரைப் பற்றி எழுதிய என்ற பின்னுரை எம். என். விஜயனாலும் எழுதப்பட்டுள்ளது.
# பிரெடிரிக் சிலுபா

**பிரெடிரிக் ஜேகப் டைடஸ் சிலுபா** ( *Frederick Jacob Titus Chiluba*, ஏப்ரல் 30, 1943 – சூன் 18, 2011) சாம்பியாவின் அரசியல்வாதியும் 1991 முதல் 2002 வரை இரண்டாவது சாம்பிய அரசுத்தலைவராக பணியாற்றியவரும் ஆவார். தொழிற்சங்கத் தலைவரான சிலுபா நாட்டில் முதன்முதலாக பல கட்சிகள் பங்கேற்ற 1991ஆம் ஆண்டு அரசுத்தலைவர் தேர்தலில் பல்-கட்சி மக்களாட்சிக்கான இயக்கத்தின் வேட்பாளராகப் போட்டியிட்டார்; இத்தேர்தலில் விடுதலை பெற்ற நாளிலிருந்து தொடர்ந்தும் நீண்டநாட்களும் குடியரசுத் தலைவராக இருந்த கென்னத் கவுண்டாவை தோற்கடித்து ஆட்சியைக் கைப்பற்றினார். ஐந்து ஆண்டுகளுக்குப் பிறகு மீண்டும் 1996ஆம் ஆண்டு தேர்ந்தெடுக்கப்பட்டார். சட்டவமைப்பின்படி மூன்றாம் முறை சிலுபா 2001இல் போட்டியிட முடியாததால், முன்னாள் துணை குடியரசுத் தலைவர் லெவி முவனவாசா பல்-கட்சி மக்களாட்சிக்கான இயக்கத்தின் வேட்பாளராகப் போட்டியிட்டு வென்றார். சிலுபாவின் பதவி விலகலுக்குப் பிறகு அவர் மீது ஊழல் குற்றச்சாட்டு சுமத்தப்பட்டது; நீண்டநாட்கள் நடந்த புலன் விசாரணை மற்றும் நீதிமன்ற விசாரணைக்குப் பிறகு 2009ஆம் ஆண்டில் குற்றமற்றவராக அறிவிக்கப்பட்டார்.
# பிரெடிரிக் சிலுபா

## இறப்பு

சிலுபா சூன் 18, 2011 நள்ளிரவில் காலமானார். அவரது உதவியாளர் எம்மானுவல் முவாம்பா இதனை அறிவித்தார். சூன் 17 அன்று சிலுபா வழமையாக இயங்கியதாகவும் அவரது வழக்கறிஞர்களை சந்தித்ததாகவும் முவாம்பா கூறினார். பின்னதாக வயிற்றுவலியால் அவதியுற்றதாக கூறினார்.
# மு. யூசுப்

**குளச்சல் மு. யூசுப்** குமரி மாவட்டத்தில் உள்ள குளச்சல் என்னும் ஊரில் பிறந்தவர். மலையாளத்தில் இருந்து தமிழிற்கு பல படைப்புகளை மொழிபெயர்த்திருக்கிறார். தன் ஊரினுடையப் பெயரையும் இணைத்து குளச்சல் மு. யூசுப் என அறியப்படுகிறார்.
# மு. யூசுப்

## மொழிபெயர்ப்புகள்

1. மீஸான் கற்கள் (நாவல்), 2. மஹ்ஷர் பெருவெளி (நாவல்), 3. ஒரு தந்தையின் நினைவுக் குறிப்புகள் (தன்வரலாறு), 4. நான் வாழ்ந்தேன் என்பதற்கான சாட்சி (தன்வரலாறு), 5. நளினி ஜமீலா (தன்வரலாறு), 6. அழியாமுத்திரை (நாவல்), 7. ஒரு அமரகதை (நாவல்), 8. வினயா (தன்வரலாறு), 9. அடூர்கோபால கிருஷ்ணன் (பதிவுகள்), 10. உலகப்புகழ்பெற்ற மூக்கு (சிறுகதைத் தொகுப்பு), 11. அஜிதா (தன்வரலாறு), 12. மேலும் சில ரத்தக்குறிப்புகள் (நாவல்), 13. சப்தங்கள் (நாவல்), 14. பர்ஸா (நாவல்), 15. பால்யகாலசகி (நாவல்), 16. உப்பப்பாவுக் கொரு ஆனையிருந்தது (நாவல்), 17. தற்கால மலையாளச்சிறுகதைகள் (தொகுப்பு), 18. ஆமென் (தன்வரலாறு), 19. கொச்சரேத்தி (நாவல்), 20. அக்னிசாட்சி (நாவல்), 21. ஆஸாதி (நாவல்), 22. பாத்துமா வின் ஆடு (நாவல்), 23. உண்மையும் பொய்யும் (கட்டுரைகள்), 24. ஆனைவாரியும் பொன் குருசும் (நாவல்), அச்சில்: 25. தஸ்கரன் மணியன்பிள்ளை (தன் வரலாறு), 26. நபி பெருமகனார், 27. உமறுல் கத்தாப் (வரலாறு), 28. மலையாளத்தில்: நாலடியார்.
# மு. யூசுப்

## விருதுகள்

திருவள்ளுவர் திருச்சபையின், தமிழ்த் தொண்டர் விருது,  
தொ.மு.சி. ரகுநாதன் நினைவுப்பரிசு, ஆனந்தவிகடன் விருது,  
தமிழ்மொழிபெயர்ப்பாளர்கள் சங்க விருது,  
சமூக – நல அமைதி அறக்கட்டளை விருது,  
குடியரசுதின விருது, நல்லி – திசையெட்டும் விருது,  
உள்ளூர் பரமேஸ்வர அய்யர் விருது  
(கேரளா), இஸ்லாமிய தமிழியல் ஆய்வக விருது,  
வி.ஆர். கிருஷ்ணய்யர் விருது,  
ஸ்பாரோ விருது  
உள்ளிட்ட விருதுகள் பெற்றுள்ளார்.
# பத்மநாதன் இராமநாதன்

தேசமானிய **பத்மநாதன் இராமநாதன்** (*Pathmanathan Ramanathan*, 1 செப்டம்பர் 1932 - 7 டிசம்பர் 2006) இலங்கைத் தமிழ் வழக்கறிஞரும், நீதிபதியும் ஆவார். இவர் உயர் நீதிமன்றம், மேன்முறையீட்டு நீதிமன்றம், மீயுயர் நீதிமன்றம் ஆகியவற்றில் நீதிபதியாகவும், மேல் மாகாண ஆளுநராகவும் பதவியில் இருந்தவர்.
# பத்மநாதன் இராமநாதன்

## வாழ்க்கைச் சுருக்கம்

சங்கரப்பிள்ளை பத்மநாதன், மற்றும் சேர் பொன்னம்பலம் இராமநாதனின் பெயர்த்தியான சிறீமணி என்பவருக்கும் பிறந்தவர் இராமநாதன். இராமநாதன் கொழும்பு புனித யோசேப்பு கல்லூரியிலும், தென்னிந்தியாவில் மொன்ட்ஃபோர்டு உயர்நிலைப் பள்ளியிலும் கல்வி கற்றார். பள்ளிப் படிப்பை முடித்துக் கொண்ட பின்னர் ஐக்கிய இராச்சியம் சென்று வேல்சு பல்கலைக்கழகத்தின் புனித தாவீது கல்லூரியில் உயர்கல்வி கற்றார்.
# பத்மநாதன் இராமநாதன்

## பணி

இலங்கை திரும்பிய பின்னர் இராமநாதன் உள்நாட்டு இறைவரித் திணைக்களத்தில் சில காலம் பணியாற்றினார். இலங்கையின் மனித உரிமைகள் ஆணைக்குழுவின் தலைவராகவும், பொன்னம்பலவாணேசுவரர் கோயில் உட்படப் பல இந்து சமய நிறுவனங்களின் அறங்காவலராகவும் இருந்து சேவையாற்றினார்.
# தி கன்மன்

**தி கன்மன்** இது 2015ஆம் ஆண்டில் திரைக்கு வந்த ஆங்கில மொழி அதிரடி திரில்லர் திரைப்படம் ஆகும். இந்த திரைப்படத்தை பிரரே மோறேல் என்பவர் இயக்கியுள்ளார்.  
இந்த திரைப்படத்தில் சீன் பென், இட்ரிஸ் எல்பா, பீட்டர் பிரான்சன், மார்க் ஸ்ர்டன், ஜாவியர் பர்டெம், ரே வின்ச்டோனே, ஜஸ்மின் த்ரின்கா, மார்க் ரெய்லன்ஸ் உள்ளிட்ட பலர் நடித்துள்ளார்கள். இந்த திரைப்படத்திற்கு மார்கோ பெல்ற்றமி என்பவர் இசை அமைத்துள்ளார்.
# தி கன்மன்

## நடிகர்கள்

- சான் பென்
- இட்ரிஸ் எல்பா
- பீட்டர் பிரான்சன்
- மார்க் ஸ்ர்டன்
- ஜாவியர் பர்டெம்
- ரே வின்ச்டோனே
- ஜஸ்மின் த்ரின்கா
- மார்க் ரெய்லன்ஸ்
# கெட் காட்

**கெட் ஹர்ட்** இது 2015ஆம் ஆண்டில் திரைக்கு வந்த அமெரிக்க நாட்டு நகைச்சுவைத் திரைப்படம் ஆகும். இந்த திரைப்படத்தை ஈடன் கோஹென் என்பவர் இயக்கியுள்ளார். இந்த திரைப்படத்தில் வில் பிர்ரெல், கெவின் ஹார்ட், அலிசொன் ப்ரி, எட்வினா பிண்ட்லே, கிரேக் தி. நெல்சன், டி.ஐ., கேரி ஓவன், ஜே ஃபரோவா உள்ளிட்ட பலர் நடித்துள்ளார்கள். இந்த திரைப்படம் மார்ச் 27ஆம் திகதி வெளியானது.
# கெட் காட்

## நடிகர்கள்

- வில் பிர்ரெல்
- கெவின் ஹார்ட்
- அலிசொன் ப்ரி
- எட்வினா பிண்ட்லே
- கிரேக் தி. நெல்சன்
- டி.ஐ.
- கேரி ஓவன்
- ஜே ஃபரோவா
# கெட் காட்

## இசை

இந்த திரைப்படத்திற்கு கிரிஸ்டோப் பேக் என்பவர் இசை அமைத்துள்ளார்.
# ஹோம்

**ஹோம்** இது 2015ஆம் ஆண்டில் திரைக்கு வந்த அமெரிக்க நாட்டு முப்பரிமாணக் கணினி வரைகலை நகைச்சுவைத் திரைப்படம் ஆகும். இந்த திரைப்படத்தை டிம் ஜோன்சன் என்பவர் இயக்கியுள்ளார். இந்த திரைப்படத்திற்கு ரியானா, ஜிம் பார்சன்ஸ், ஜெனிஃபர் லோபஸ், ஸ்டீவ் மார்டின் உள்ளிட்ட பலர் குரல் கொடுத்துள்ளார்கள். இந்த திரைப்படம் மார்ச் 27ஆம் திகதி வெளியானது .
# ஹோம்

## நடிகர்கள்

- ரியானா
- ஜிம் பார்சன்ஸ்
- ஜெனிஃபர் லோபஸ்
- ஸ்டீவ் மார்டின்
# ஹோம்

## இசை

இந்த திரைப்படத்திற்கு லோர்னே பல்பே என்பவர் இசை அமைத்துள்ளார்.
# சேப்பீ

**சேப்பீ** இது 2015ஆம் ஆண்டில் திரைக்கு வந்த அமெரிக்க நாட்டு அறிவியல் புனைகதைத் திரைப்படம் ஆகும். இந்த திரைப்படத்தை நெயில் புலோம்கம் என்பவர் இயக்கியுள்ளார். இந்த திரைப்படத்தில் ஷர்ல்டோ கோப்லே, ஹியூ ஜேக்மன், தேவ் படேல், சிகர்னி வேவர் உள்ளிட்ட பலர் நடித்துள்ளார்கள். இந்த திரைப்படம் மார்ச் 6ஆம் திகதி வெளியாகவுள்ளது. இந்த திரைப்படத்திற்கு ஹான்ஸ் சிம்மர் என்பவர் இசை அமைத்துள்ளார்.
# பால்ட்ஸ்

**பால்ட்ஸ்** இது 2015ஆம் ஆண்டில் திரைக்கு வந்த அமெரிக்க நாட்டுத் திரைப்படம் ஆகும். இந்த திரைப்படத்தை **ரிலே ஸ்டெர்ன்ஸ்** என்பவர் இயக்கியுள்ளார். இந்த திரைப்படத்தில் மேரி எலிசபெத் வின்ச்டீத், லேலண்ட் ஒர்செர், பெத் கிராண்ட், ஜோன் கிரீஸ், கிறிஸ் எல்லிஸ், லான்ஸ் ரெட்டிக் உள்ளிட்ட பலர் நடித்துள்ளார்கள். இந்த திரைப்படம் மார்ச் 6ஆம் திகதி வெளியானது.
# பால்ட்ஸ்

## நடிகர்கள்

- மேரி எலிசபெத் வின்ச்டீத்
- லேலண்ட் ஒர்செர்
- பெத் கிராண்ட்
- ஜோன் கிரீஸ்
- கிறிஸ் எல்லிஸ்
- லான்ஸ் ரெட்டிக்
# அன்பினிஷ்டு பிசினஸ்

**அன்பினிஷ்டு பிசினஸ்** இது 2015ஆம் ஆண்டில் திரைக்கு வந்த அமெரிக்க நாட்டு நகைச்சுவைத் திரைப்படம் ஆகும். இந்த திரைப்படத்தை கென் ஸ்காட் என்பவர் இயக்கியுள்ளார். இந்த திரைப்படத்தில் வின்ஸ் வுகஹன், டாம் வில்கின்சன், டேவ் பிராங்கோ, சியென்னா மில்லர், ஜூன் டியானே ரபேல் உள்ளிட்ட பலர் நடித்துள்ளார்கள். இந்த திரைப்படம் மார்ச் 6ஆம் திகதி வெளியாகவுள்ளது.
# அன்பினிஷ்டு பிசினஸ்

## நடிகர்கள்

- வின்ஸ் வுகஹன்
- டாம் வில்கின்சன்
- டேவ் பிராங்கோ
- சியென்னா மில்லர்
- ஜூன் டியானே ரபேல்
# தேரி

க்கருகே தேரிக்காடு]]செம்மண் மேடுகளும் சிறுகுன்றுகளும் கொண்டு நீரை மிகுதியாகத் தக்கவைக்க இயலாமல் வறண்டிருக்கும் நிலப்பகுதியை **தேரி** (*Teri*) என்றும் **தேரிக்காடு** (*Teri dune complex*) என்றும் அழைப்பர். தமிழகத்தில் தூத்துக்குடி மாவட்டத்தில் திருச்செந்தூர், சாத்தான்குளம், திருநெல்வேலி மாவட்டத்தின் நாங்குநேரி, இராதாபுரம் வட்டங்களில் கிடைவரை 8°00′ முதல் 9°30′ வடக்கிலும் நெடுவரை 77°18′ முதல் 79°00′ கிழக்கிலும் அமைந்துள்ள ஏறத்தாழ 390 சதுர கி.மீ. (150 சதுர மைல்) பரப்பில் தேரிநிலம் காணப்படுகிறது.
# தேரி

## சொல்

*தேரி* என்ற சொல் மணற்குன்றுகளையும் மண்மேடுகளையும் குறித்தது. இதன் இணைச்சொற்கள் மலையாளத்திலும் கன்னடத்திலும் படுகர் மொழியிலும் மேட்டு நிலம், வரப்பு போன்றவற்றைக் குறிக்கின்றன. கல்வெட்டுக்களில் *தெற்றி* எனுஞ்சொல்லை மேட்டுநிலத்தைக் குறிக்கப் பயன்படுத்தியுள்ளனர்.
# தேரி

## வரலாறு

தமிழகத்தில் இடைக்கற்காலம் அல்லது குறுனிக்கற்காலம் பொ.ஊ.மு. 10,000 முதல் பொ.ஊ.மு. 2,000 வரை நிலவியது. நாசரேத்து, மெய்ஞானபுரம், சாயர்புரம் பகுதிகளில் தேரி மணல் மேடுகள் 20 - 50 அடி வரை உயரத்தில் காணப்படுகின்றன. இவை அக்கால கடல் மட்ட ஏற்ற இறக்கங்களைக் காட்டுவனவாய் அமைந்துள்ளன. இவற்றில் காணப்படும் செம்மண் படிந்த கருவிகள் காலத்தால் முந்தியவையாகவும் வெண்மண் படிந்த கருவிகள் காலத்தால் பிந்தியவையாகவும் விளங்குகின்றன.  
இடையன்குடி, நடுவக்குறிச்சி, அரசூர், குதிரைமொழி போன்ற ஊர்களில் சில மண்மேடுகளுக்கடியில் பழைய ஊர்கள் புதையுண்டிருக்கலாமென வாய்மொழிச்செய்திகள் தெரிவிக்கின்றன. சொக்கன்குடியிருப்பு என்ற ஊரில் மணலுக்கடியிலிருந்த மணல்மாதா கோவில் கண்டுபிடிக்கப்பட்டதும் குறிப்பிடத்தக்கது. 1797-ஆம் ஆண்டில் இருந்து இப்பகுதிகளில் கிறித்துவ சமயம் வளரத்தொடங்கியது. கால்டுவெல், ஜி. யூ. போப் முதலானோர் இப்பகுதியில் பணியாற்றியுள்ளனர்.  
பரமன்குறிச்சி பகுதியில் நெசவுத்தொழில் மேற்கொண்டிருந்த மக்கள் ஆங்கிலக் கிழக்கிந்திய நிறுவனத்தால் தங்கள் தொழில் பாதிக்கப்பட்டு 1801-இல் ஊமைத்துரை நடத்திய போரில் இணைந்து பணியாற்றியுள்ளனர். பின்னர் அடுத்த நூற்றாண்டில் 1942-ஆம் ஆண்டு 'வெள்ளையனே வெளியேறு' இயக்கத்தின்போது குரும்பூர் இருப்புவண்டி நிலையத்துக்கு நெருப்பு வைத்தனர். மெஞ்ஞானபுரம் அஞ்சல்நிலையத்தாக்குதல், குலசேகரன்பட்டினத்தில் உப்புத்துறை ஆய்வாளர் கொலை போன்ற போராட்டங்களும் நடைபெற்றன. கொலைவழக்கில் கைதான காசி, இராசகோபாலன் ஆகியோர் மரண தண்டனை விதிக்கப்பட்டும் மக்கள் எதிர்ப்பின் காரணமாக அதை நிறைவேற்றவில்லை.
# தேரி

## புவியியல்

அருகே தேரிநிலம்</small>]]
கோடையின் வெம்மையால் முல்லையும் குறிஞ்சியும் திரிந்து பாலை உண்டாகுமென தொல்காப்பியம் கூறுகிறது. இருப்பினும் இன்றைய விருதுநகர், தூத்துக்குடி, திருநெல்வேலி, கன்னியாகுமரி மாவட்டங்களில் சில பகுதிகள் கரிசல் காடாகவும் ஒரு பகுதி தேரிக்காடாகவும் அமைந்து பாலை நிலத்தின் பண்புகளைப்பெற்றிருக்கின்றன. கருநிற மண்ணைக்கொண்ட கரிசல் நிலம் நீரைத்தக்கவைப்பதால் ஓரளவேனும் பயிர்செய்ய முடிகிறது. ஆனால் தேரிக்காடு என்பது நீரை ஈர்த்துவைக்காத செம்மண் மேடுகளைக்கொண்டது. இது திருச்செந்தூர், சாத்தான்குளம், நாங்குநேரி, இராதாபுரம் ஆகிய வட்டங்களில் 150 சதுர மைல் பரப்பில் உள்ளது.  
செம்மண் மட்டுமில்லாது குன்றுகளும் மேடுகளும் நிறைந்து காணப்படுவதும் தென்மேற்குப்பருவக்காற்றில் இவை மாறி மாறி வேறு இடங்களில் மேடாவதும் தேரிக்காட்டின் குறிப்பிடத்தக்க கூறுகள். கிழக்கே பத்து பதினைந்து கிலோமீட்டர் தொலைவில் வங்கக்கடல் உள்ளது. கன்னியாகுமரி மாவட்டத்தில் சில இடங்களில் பசுமையான பகுதிகளும் இவற்றினருகே உள்ளன. ஆகையால் நெய்தலும் மருதமும் சந்திக்கிறது.
# தேரி

## நீர்வளம்

யில் கடலே சிவப்பாகத் தோன்றும் காட்சி</small>]]
தேரியின் செம்மண் கரிசல் மண்ணைப் போலன்றி ஈரத்தை வெகுநேரம் தக்கவைக்க இயலாதது. பின்வரும் குறுந்தொகைப்பாடலில் உழவன் செம்மண் ஈரம் காயுமுன்னர் உழுதுமுடிக்கத் துடிப்பதுபோல தலைவியைக்காணவிழையும் தலைவனின் உள்ளமும் துடிப்பதாக வருகிறது.  
இவ்வாறு இயல்பில் மழைநீரை இருத்திவைக்கமுடியாவிட்டாலும் பல சிற்றாறுகளும் ஓடைகளும் தேரிப்பகுதிவழியாக ஓடிக்கடலில் கலக்கின்றன. மேற்குத்தொடர்ச்சி மலையில் தொடங்கி பணகுடி, வடக்கன்குளம் வழியாக ஓடிப் பெருமணல் கடற்கரையில் கடலில் கலக்கும் குரங்காறு, ஆற்றங்கரைப் பள்ளிவாசல் வழியாக ஓடிக் கூத்தங்குழி அருகே கடலில் கலக்கும் நம்பியாறு, மணப்பாடு குலசேகரன் பட்டினம் என்ற துறைமுகங்களுக்கிடையில்சென்று கடலில் கலக்கும் கருமேனி ஆறு ஆகியவை குறிப்பிடத்தக்க ஆறுகளாவன. மழைபொழியும்போது காட்டாறுகளும் ஓடும். அந்நேரங்களில் வெள்ளப்பெருக்காக ஓடி செம்மண் அதில் கரைந்து *செம்புலப் பெயனீர் போல* என்ற குறுந்தொகை உவமைபோலக் காட்சியளித்துக் கடலில் சேரும். கடலே அந்நேரத்தில் செந்நிறமாகக் காட்சியளிக்கும். பின்னர் செம்மண் கடலின் அடியில் சேறாகப்படியும். இச்சேறை மீனவர்கள் 'மடை' என்பர். இதில் மீன்கள் முட்டையிட்டு குஞ்சு பொரிக்கும். ஆகையால் இது மீன்வளம் பெருகுவதற்கும் துணைசெய்கிறது.  
தென்மேற்குப்பருவக்காற்றில் மழைபெற்று நீர்வளம் கொண்ட காயாமொழி, பள்ளிப்பத்து, நாலுமாவடி, கச்சனாவினை, தென்மாவடிப் பண்ணை, அரசூர், படுகை, உடன்குடி, கொம்மடிக்கோட்டை, நடுவக்குறிச்சி, குட்டம் முதலிய ஊர்களும் தேரிப்பகுதியில் உள்ளன. தருவை என்ற குளங்களைக்கொண்ட புத்தன் தருவை, வைரவன் தருவை போன்ற ஊர்களும் உள்ளன.  
அண்மைய நீர்ப்பாசனத் திட்டங்களினாலும் இறவை எந்திரங்களினாலும் இந்நிலங்கள் நீர்பெறுகின்றன. அதேவேளை அவை இந்நிலத்தின் இயல்புக்குப் புறம்பானவை என்று கருதவும் இடமுண்டு. கடலுக்கருகில் இருப்பதால் மிகுதியாக இறைப்பதால் உவர்நீர் உள்ளேவரவும் வாய்ப்பாகிறது.
# தேரி

## சூழியல்

நீர்ப்பிடிப்பு இல்லாத பகுதியென்பதால் தேரிக்காட்டில் பனைமரம், உடைமரம், கருவேலம், சீமைமுள், சவுக்கு, ஆவாரஞ்செடி, கொழிஞ்சி (கொள்ளுக்காய் வேளை) போன்றவையே மிகுதியாய் வளர்கின்றன. இருப்பினும் குதிரைமொழித்தேரியிலுள்ள குளத்தில் கைதை போன்றவையும் வளர்கின்றன. கோரைப்புல்லும் நெடுகவளர்ந்து ஆடுகளுக்குத்தீவனமாகிறது. எட்டி, வெள்ளைத்துவரை போன்ற மரங்கள் தேரிகளில் முன்பு செழித்திருந்திருக்கின்றன.  
மயில்கள் இங்கு நல்ல எண்ணிக்கையிலுள்ளன. இங்கு புகழ்பெற்ற இரண்டாம் படைவீடான திருச்செந்தூரிலுள்ள முருகன் மயிலுடன் இருப்பது ஒப்புநோக்கத்தக்கது. ஒருவகையான அறுபுள்ளிப்பொரிவண்டு (*Anthia sexguttata*) இங்கு காணப்படுகிறது. பாம்புகளில் சுருட்டை விரியன் அதிகமாகவுள்ளது. நல்ல பாம்பும் சிறிய எண்ணிக்கையில் காணப்படுகிறது. பனைமரங்களில் கட்டு விரியன் பாம்புகள் மிகுந்திருக்கும். 2010-ஆம் ஆண்டு நெல்லை கல்லிடைக்குறிச்சியில் சின்ன வக்கா என்றழைக்கப்படும் புதியதொரு விசிறித்தொண்டை ஓணான் இனம் கண்டுபிடிக்கப்பட்டது. அது மருதமும் நெய்தலும் இணையும் இடமென்பதால் *சித்தானா மருதம்நெய்தல்* (*Sitana marudhamneydhal*) எனப்பெயரிடப்பெற்றுள்ளது.
# தேரி

## மக்கள் வாழ்வியல்

| <small>நுங்கும் பதநீரும் இறக்குவதற்காகப் பனையேறும் தொழிலாளி (இடம்), பனைபொருள்கள் விற்பனைக்கு (வலம்)</small> | } |
| --- | --- |
பனைசார் தொழில்களே தேரிக்காட்டின் மிகப்பரவலான தொழிலாகும். பனை மரமேறி நுங்கு, பதநீர், கள் முதலானவற்றை இறக்குவதும், பதநீரிலிருந்து கருப்புக்கட்டி என்ற கருப்பட்டி காய்ச்சுவதும், பனையோலைகளைக்கொண்டு பெட்டி, பாய் முதலானவற்றைச்செய்வதும், பனைநாரைக்கொண்டு கட்டில் கட்டுதல், நாற்காலி பின்னுதல், வடக்கயிறு செய்தல், மட்டையைச்சீவி விற்பது போன்ற தொழில்களே முதன்மையானவை. பேளப்பெட்டிகள் இன்றும் திருமணம், பரிசம் முதலிய சடங்குகளில் சீர்வரிசை எடுத்துச்செல்லவும் அன்றாட வாழ்விலும் பயன்படுகின்றன. இங்கு இறக்கும் பதநீரை சீனி ஆலைக்குக்கொண்டு செல்வதற்காக மிக முன்னதாகவே பத்தொன்பதாவது நூற்றாண்டில் 'குலசேகரன்பட்டினம் இலைட்டு இரயில்வே' என்ற நிறுவனம் தொடங்கப்பட்டிருந்தது குறிப்பிடத்தக்கது.  
பதினேழாம் நூற்றாண்டில் ஒல்லாந்தர் ஆதிக்கம் செலுத்தியதால் மிளகுக்குப் போட்டியாக போர்த்துகீசர் மிளகாயை இப்பகுதியில் அறிமுகப்படுத்தியிருக்கிறார்கள். ஆங்கிலேயர் காலத்தில் பருத்தியை ஊக்குவித்துள்ளனர். இந்நாளில் பாசனத்தினாலும் இறவை எந்திரங்களாலும் சிறிது வேளாண்மையும் நடைபெறுகிறது. தென்னை, கொய்யா, முருங்கை, முந்திரி, மலர்கள் ஆகியனவும் இங்கு பயிராகின்றன.
| <small>பனையோலைப்பெட்டி செய்யும் மூதாட்டி (இடம்), ஆடு வளர்ப்பு (வலம்)</small> | } |
| --- | --- |
முன்னாளில் கொற்கையும் குலசேகரன் பட்டினமும் சிறந்த துறைமுகங்களாகத் திகழ்ந்தபோது இங்கு வணிகர் நடமாட்டம் மிகுதியாய் இருந்துள்ளது. அவர்களுக்கு தேரிக்காட்டில் வழிகாட்டுவதையும் பொருள்களைச் சுமந்துசெல்வதையும் தொழிலாகச் செய்திருக்கின்றனர். கொழும்புக்கு வெங்காய ஏற்றுமதிக்காக காற்றோட்டம்கொண்ட சிறப்பான கூடைகளையும் செய்திருக்கின்றனர். பின்வரும் பட்டினப்பாலைப்பாடலில் இத்துறைமுகங்கள் வழியாகவந்த செல்வத்தைப்பற்றி அறியமுடிகிறது.  
பாலைத்திணைத் தொழிலான களவும் இருந்திருக்கிறது. மணல்மேடுகளில் மறைந்திருந்துதாக்கி வழிப்பறித்தலை சிலர் தொழிலாகவே மேற்கொண்டிருந்திருக்கின்றனர். சிலர் உள்ளூர்க்காரர்களைத்தாக்க முற்பட்டபோது ஊர்க்கூட்டத்தில் அவர்களது தலையை அறுத்திருக்கலாமென்றும் அதன் எச்சமாகவே இன்றும் கற்குவேல் அய்யனார் கோவிலில் கள்ளர்வெட்டுத்திருவிழா கொண்டாடப்படுவதாகவும் கருதப்படுகிறது.  
1796-ஆம் ஆண்டுமுதல் இங்கு கிறித்தவம் இருந்துள்ளபடியால் இங்கிருந்து பலர் அச்சமய அமைப்புகளில் பெரிய பொறுப்புக்களையடைந்துள்ளனர். இங்கு பின்பற்றும் கிறித்தவம் நிறைய உள்ளூர்வழக்குகளையும் இணைத்துக்கொண்டது. இப்பகுதியிலேயே முதலூர் என்ற பெயரில் முதல் கிறித்தவக்குடியிருப்பு அமைத்ததால் இப்பகுதி 'கிறித்தவத்தின் தொட்டில்' என்றும் அழைக்கப்படுகிறது.முதலூரிலிருந்து வளைகுடா நாடுகளுக்குச்சென்று திரும்பியவர்கள் அல்வாவை இங்கு அறிமுகப்படுத்தி இன்றும் இவ்வூரில் செய்யும் மசுக்கத்து அல்வா பெயர்பெற்றது. நாசரேத்து, சாயர்புரம் போல பல ஊர்களும் கிறித்தவப்பெயர் பெற்றன.  
நெய்தல் நிலமக்களுடன் 'உயிரக்காரன்' என்ற பெயரில் உறவு கொண்டாலும் அவ்வப்போது முரண்பாடுகளும் தோன்றுகின்றன.
# தேரி

## இலக்கியம்

சங்க இலக்கியங்களில் குறுந்தொகை முதலிய இலக்கியங்களிலும் பாலைத்திணை பெற்றுவரும் பிற பாடல்களிலும் தேரிக்காட்டுச்சூழல் தென்படுகிறது. கால்டுவெல், சி. யு. போப்பு முதலானோர் பல தமிழிலக்கியங்களை இங்கிருந்து மொழிபெயர்த்துள்ளனர். மேலும் மேலைநாட்டவருக்காக சில இலக்கண நூல்களையும் எழுதியுள்ளனர். அண்மையில் சேக்கபு என்பவர் எழுதிய *பனையண்ணன்* என்ற புதினத்தில் தேரிக்காட்டு பனைத்தொழிலாளர்களின் வாழ்க்கை பின்னியிருக்கிறது. பனையைப்பற்றியும் பனைத்தொழிலைப்பற்றியும் பல செய்திகளை இந்நாவலின்வழியாக அறிந்துகொள்ள முடியும். தாமரைச்செந்தூர் பாண்டி, நெல்லை கவிநேசன் முதலானோரின் எழுத்துக்களிலும் தேரிக்காட்டைக்காணலாம்.
# தேரி

## தாது மணற்கொள்ளை

கனிம வளம் கொண்ட பகுதியில் உள்ள மணலை அதிகமாக அள்ளுவது தாது மணற்கொள்ளை என அறியப்படுகின்றது. தமிழகத்தில் தூத்துக்குடி, திருநெல்வேலி மாவட்டங்களின் கடலோரத் தேரிப் பகுதிகளில் பல ஆண்டுகளாக இந்த வகை மணற்கொள்ளை நடந்து பிரச்சனைக்குள்ளானது. தாது வளம் கொரியா, ஐக்கிய அரபு அமீரகம் (அபுதாபி), ஜெர்மனி, நியூசிலாந்து, மலேசியா, சிங்கப்பூர், அமெரிக்கா முதலான வெளிநாடுகளுக்கு கடத்தப்படுகின்றது.  
**2008-09 முதல் 2010-11 வரை தோண்டிப்பிரித்தெடுத்த கனிமங்களின் மொத்த அளவு**
| கனிமங்கள் | ஒரு டன்னின் விலை (ரூபாயில்) | இந்தியா (டன்களில்) | பணமதிப்பு (கோடிகளில்) | தமிழ்நாடு (டன்களில்) | பணமதிப்பு (கோடிகளில்) |  |
| --- | --- | --- | --- | --- | --- | --- |
| கார்னெட்டு | 5000 | 4790124 | 2395.062 | 4397359 | 2198.6795 |  |
| இல்மனைட்டு | 5000 | 1964949 | 982.4745 | 1050500 | 525.25 |  |
| இரூட்டைல் | 45000 | 64264 | 289.188 | 21434 | 96.453 |  |
| சிர்கான் | 40000 | 90416 | 361.664 | 57553 | 230.212 |  |
| மொத்தம் | 185000 | 6909753 | 4028.3885 | 5526846 | 3050.594 | } |
# த கூப்

**தி கப்** இது 2015ஆம் ஆண்டில் திரைக்கு வந்த அமெரிக்க நாட்டு அதிரடி திரில்லர் திரைப்படம் ஆகும். இந்த திரைப்படத்தை ஜோன் எரிக் டோவ்ட்லே என்பவர் இயக்கியுள்ளார்.  
இந்த திரைப்படத்தில் ஓவன் வில்சன், பியர்ஸ் புரோஸ்னன், லேக் பெல், ஸ்டெர்லிங் ஜெரின்ஸ், ஸ்பென்சர் காரெட் உள்ளிட்ட பலர் நடித்துள்ளார்கள். இந்த திரைப்படம் மார்ச் 6ஆம் திகதி வெளியானது.
# த கூப்

## நடிகர்கள்

- ஓவன் வில்சன்
- பியர்ஸ் புரோஸ்னன்
- லேக் பெல்
- ஸ்டெர்லிங் ஜெரின்ஸ்
- ஸ்பென்சர் காரெட்
# சுப்பிரமணியம் செய்சங்கர்

**சுப்பிரமணியம் ஜெய்சங்கர் ** (*Subrahmanyam Jaishankar*, 9 சனவரி 1955) இவர் இந்திய வெளியுறவுத் துறை அதிகாரியாக பணியில் சேர்ந்தவர். இறுதியாக இந்தியாவின் வெளியுறவுச் செயலராக பணியாற்றியவர். இந்திய வெளியுறவுப் பணிச்சேவை பேராளரான செயசங்கர் முன்னதாக செக் குடியரசிலும் (2001–04) சீனாவிலும் (2009–13) ஐக்கிய அமெரிக்காவிலும் (2014–15) இந்தியத் தூதராகவும் சிங்கப்பூரில் (2007–09) இந்திய உயர் ஆணையராகவும் பணியாற்றி உள்ளார். இந்திய அமெரிக்க குடிசார் அணுவாற்றல் உடன்பாட்டை பேரம் பேசுவதில் முக்கியப் பங்காற்றி உள்ளார்.
# சுப்பிரமணியம் செய்சங்கர்

## நரேந்திர மோடியின் இரண்டாம் அமைச்சரவையில்

30 மே 2019 அன்று இரண்டாம் முறையாக இந்தியப் பிரதமரான பதவியேற்ற நரேந்திர மோதியின் இரண்டாம் அமைச்சரவையில் இவர் கேபினெட் அமைச்சராக நியமிக்கப்பட்டார். 31 மே 2019 அன்று இவருக்கு இந்திய வெளியுறவுத் துறை அமைச்சராக பதவியேற்றார்.
# சுப்பிரமணியம் செய்சங்கர்

## குடும்பம்

இவரது தந்தை கிருஷ்ணசாமி சுப்பிரமணியன் இந்தியக் குடிமைப் பணி அதிகாரியாக பணியாற்றிவர். இந்தியவியல் அறிஞரான இவரது தம்பி சஞ்சய் சுப்ரமணியம், ஐக்கிய அமெரிக்காவின் தேசிய நூலகத்தில் உள்ள ஜான் க்ளுஜ் மையத்தின் தலைவராக உள்ளார்.
# சுப்பிரமணியம் செய்சங்கர்

## வகித்த பதவிகள்

- 1977 இல் இந்திய வெளியுறவுத் துறையில் இந்திய வெளியுறவுப் பணி அதிகாரியாக பணியில் சேர்ந்தார்.
- 1985-1988க்கு இடையில் மாஸ்கோவில் உள்ள இந்திய தூதரகத்தில் பணியாற்றினார்.
- 1990-1993க்கு இடையில் டோக்கியோவில் உள்ள இந்திய தூதரகத்தில் துணை தூதராக நியமிக்கப்பட்டார்.
- 1993-1995இல் வெளியுறவு அமைச்சகத்தின் இயக்குநராக (கிழக்கு ஆசியா) பதவியேற்றார்.
- 1995-1998 காலகட்டத்தில் வெளியுறவு அமைச்சகத்தில் இணைச் செயலர் (அமெரிக்கா) பொறுப்பு வகித்தார்.
- 2000-2004இல் சிங்கப்பூரில் இந்திய ஹை கமிஷனர் பதவி வகித்தார்.
- 2007-2009இல் வெளியுறவு அமைச்சகத்தின் கூடுதல் செயலாளராக ஆனார் மற்றும் அமெரிக்க-இந்தியா அணுசக்தி ஒப்பந்தத்தில் இந்தியத் தரப்பை வழிநடத்தினார்.
- 2009-2013 வரை சீனாவுக்கான இந்தியத் தூதராக இரு நாடுகளுக்கு இடையேயான உறவை மேம்படுத்துவதில் முக்கியப் பங்காற்றினார்.
- 2013-2015க்கு இடையில் அமெரிக்காவுக்கான இந்தியத் தூதராக இருந்தார். மோதியின் நியூயார்க் பேரணியின் முக்கிய வடிவமைப்பாளராகக் கருதப்படுகிறார்.
- 2015-2018க்கு இடையில் இந்தியாவின் வெளியுறவு செயலராக இருந்த ஜெய்சங்கர், பாரிஸ் சுற்றுச்சூழல் ஒப்பந்தத்தில் இந்திய அணிக்கு தலைமை தாங்கினார்.
- 2019ஆம் ஆண்டு முதல் [[வெளியுறவுத் துறை அமைச்சர் (இந்தியா)|இந்திய வெளியுறவு அமைச்சர் ஆனார். இந்திய தூதாண்மையை பரப்புவதில் அதிக கவனம் செலுத்தினார்.
# இரவீனா இரவி

**இரவீனா இரவி** (அ) **இரவீனா** (*Raveena Ravi*) என்பவர் தமிழில் பின்னணிக் குரல் தருபவர். புகழ்பெற்ற பின்னணிக் குரல் நடிகையான ஸ்ரீஜா ரவியின் மகள் ஆவார். இவர் கத்தி, ஐ போன்ற திரைப்படங்களில் பின்னணிக்குரல் கொடுத்துள்ளார்.
# இரவீனா இரவி

## பின்னணிக்குரல்

| - | 2012 | சாட்டை | மகிமா |
| --- | --- | --- | --- |
| 2013 | 555 | மிருத்திகா மற்றும் எரிகா பெர்னாண்டஸ் |  |
| 2014 | நிமிர்ந்து நில் | அமலா பால் |  |
| கத்தி | சமந்தா |  |  |
| 2014 | அனேகன் (திரைப்படம்) | அமேரா தஸ்தர் |  |
| 2015 | ஐ | ஏமி சாக்சன் |  |
| 2022 | பொன்னியின் செல்வன் 1 | திரிசா | } |
# இரவீனா இரவி

## நடித்த திரைப்படங்கள்

| - | 2017 | ஒரு கிடாயின் கருணை மனு | சீதா | தமிழ் | அறிமுகம் |
| --- | --- | --- | --- | --- | --- |
| 2018 | நித்ய ஹரித நாயகன் | மலையாளம் |  |  |  |
| 2020 | காவல்துறை உங்கள் நண்பன் | இந்து | தமிழ் |  |  |
| 2022 | லவ் டுடே | தமிழ் | } |  |  |
# கென் சரோ விவா

**கென் சரோ விவா** (Ken Saro Wiwa அக்டோபர் 10,1941—நவம்பர் 10 1995) நைசீரியா நாட்டைச் சேர்ந்த எழுத்தாளர், கவிஞர், போராளி ஆவார். 1995 ஆண்டிற்கான சுற்றுச்சூழல் பணிக்காக வழங்கப்படும் கோல்டுமேன் சுற்றுச்சூழல் விருது இவருக்கு வழங்கப்பட்டது. சுற்றுச் சூழலைக் காப்பாற்றவும் மனித உரிமைகளை மீட்டெடுக்கவும் தம் உயிரைத் துறந்தவர்.
# கென் சரோ விவா

## கல்வியும் பணியும்

உமாவியா என்னும் ஊரில் அரசுக் கல்லூரியிலும் இப்டான் பல்கலைக்கழகத்திலும் பயின்றார். பின்னர் லாகோஸ் பல்கலைக் கழகத்தில் ஆசிரியராக சில காலம் பணி புரிந்தார். புதினங்கள், சிறுகதைகள், கவிதைகள் எனப் பலவற்றை எழுதினார் தொலைக்காட்சித் தொடர்களும் இவரால் உருவாயின.
# கென் சரோ விவா

## சுற்றுச்சுழல் கேடும் போராட்டமும்

1958 இல் 'ராயல் டச் செல்' என்னும் பெரிய நிறுவனம் ஓகோனி பகுதியில் விவசாய நிலங்களை அழித்து கச்சா எண்ணெய் எடுக்கத் தொடங்கியது. அதன் காரணமாக 5.5 இலட்சம் விவசாயிகள், மீனவர்கள் வாழ்வாதாரம் நசுங்கியது. சுற்றுச் சூழல் சீர்கெட்டது. எண்ணெய்க் கசிவாலும் அமில மழையாலும் வளம் கொழித்த நிலங்கள் சத்து இழந்தன. விலங்கினங்களும் மீன்களும் மாண்டன. எனவே அப்பகுதியில் மிகுதியாக வாழும் ஓகோனி பழங்குடி மக்களின் தலைவராக செயல்பட்ட கென் சரோ விவா வலிமை வாய்ந்த பன்னாட்டு நிறுவனமான ராயல் டச் செல்லை எதிர்த்து 1991 ஆம் ஆண்டில் ஓகோனி பழங்குகளின் வாழ்வுரிமை இயக்கம் மூலம் போராட்டத்தில் இறங்கினார். 1993 சனவரித் திங்களில் எண்ணெய் மூலம் பெற்ற வருமானத்தில் பழங்குடி மக்களுக்கும் பங்குதர வற்புருத்தியும், அரசியல் சுயநிர்ணய உரிமை கோரியும் 3 இலக்கம் எண்ணிக்கை கொண்ட ஓகோனி மக்களை திரட்டி அமைதிநடைபயணம் மேற்கொண்டு போராடினார்கள். இதன் விளைவாக 'செல்' நிறுவனம் எண்ணெய் எடுக்கும் பணியை நிறுத்தி வைத்தது. போராட்ட தீவிரத்தின் விளைவாக நைசீரிய இராணுவ அரசு வன் செயல்களில் ஈடுபட்டது. வீடுகள் எரிக்கப் பட்டன. பொருள்கள் கொள்ளை அடிக்கப் பட்டன பெண்கள் துன்புறுத்தப்பட்டனர். இந்நிலையில் 1995 இல் கென் சரோ விவா சிறைப் பிடிக்கப் பட்டார். அவர் மீது கொலைக் குற்றம் சுமத்தப் பட்டு 1995 ஆம் ஆண்டு நவம்பர் 10 ஆம் நாளில் தூக்கிலிடப் பட்டார். அவருடன் அவருடைய நண்பர்கள் எட்டு பேரும் தூக்கிலிடப்பட்டனர்.
# கென் சரோ விவா

## மேற்கோள்

- http://www.britannica.com/EBchecked/topic/524438/Ken-Saro-Wiwa
- http://www.independent.co.uk/news/world/africa/ken-sarowiwa-was-framed-secret-evidence-shows-2151577.html
- மண்ணைக் காக்க உயிர் தந்த கவிஞர் - கென் சரோ விவா பிறந்த நாள்: அக். 10, தி இந்து (தமிழ்), நாள்: அக்டோபர் 7, 2014.
# ஆந்திர பூமி

***ஆந்திர பூமி*** என்பது தெலுங்கு மொழியில் செய்திகளை வெளியாகும் நாளேடு. இது ஆந்திரப் பிரதேசம், தெலுங்கானா மாநிலங்களைப் பற்றிய செய்திகளைப் பதிப்பிக்கிறது. ஐதாராபாத்து, விஜயவாடா, விசாகப்பட்டினம், ராஜமுந்திரி, அனந்தபூர், கரீம்நகர், நெல்லூர் உள்ளிட்ட ஊர்களில் வெவ்வேறு பதிப்புகளாக வெளிவருகிறது. இது டெக்கன் கிரானிக்கல் என்ற ஆங்கில நாளேட்டின் தெலுங்குப் பதிப்பு.
# வனத்துறைப் பணியாளர்

**வனத்துறைப் பணியாளர் ** (*Forest range officer*) என்பவர் மாநில அரசாங்கத்தில் ஒரு மாநில வன சேவையின் அதிகாரியாவார். சில மாநிலங்களில், இவர்கள் "வன வரம்பு அதிகாரி" என்றும், முதன்மை தலைமை வனப்பாதுகாவலர், தலைமை வனப்பாதுகாவலர், வனப்பாதுகாவலர் , உதவி வனப்பாதுகாவலர் , மாவட்ட வன அதிகாரி, வனச்சரக அதிகாரி அழைக்கப்படுகின்றனர். இவர்கள் பரிந்துரைக்கப்பட்ட காக்கி சீருடையை அணிவார்கள். அதில் 3 மூன்று (ஐந்து புள்ளிகள்) நட்சத்திரங்கள் தோளில் கோடுகள் இல்லாமல் இருக்கும்.
பணியாளர்கள், வனவர், ஓட்டுனர் உரிமத்துடன் கூடிய வனக் காப்பாளர், வனக் காவலர் எனவும் அறியப்படுகின்றனர்.
# வனத்துறைப் பணியாளர்

## தேர்வு முறைகள்

உயர் பணியில் நியமிக்கப்படும் அதிகாரிகள் மத்திய அரசு பணியாளர் தேர்வாணையம் மூலமாகவும் நேரடியாக இந்திய வனப்பணியீலும் மாநில வனப்பணியில் உதவி வனப்பாதுகாவலர்கள், வனச்சரகர்கள் தமிழ்நாடு அரசு பணியாளர் தேர்வாணையத்தின் மூலமாகவும் தேர்வுசெய்யப்படுகிறார்கள். பணிஅயாளர்களான வனவர் வன காப்பாளர் வனக்காவலர் ஆகியோர் இதுவரை மாவட்ட வேலைவாய்ப்பு அலுவலகம் மூலமாக பதிவுமூப்பு அடிப்படையில் தேர்வு பட்டியல் பெறப்பட்டு அதில் இடம் பெற்றவர்களுக்கு தேர்வு மற்றும் உடற்திறன் தேர்வு நடத்தப்பட்டு தேர்வுசெய்யப்பட்டு வந்தனர். தற்போது தமிழ்நாடு சீருடைப் பணியாளர் தேர்வு வாரியம் (காவல்துறை தீயணைப்புத் துறையினர்
போல்) மூலம் தேர்வு செய்யப்பட உள்ளனர்.  
வனவர் பணிக்கு இளங்கலை அறிவியியல் அல்லது இளங்களை பொறீயியல் பட்டமும் வன காப்பாளர் பதவிக்கு பனிரண்டாம் வகுப்பும் கல்வித் தகுதியாக நிர்ணயிக்கப்பட்டுள்ள வயது வரம்பு 30 இருக்கவேண்டும். வனவர் பணிக்கு எழுத்துத் தேர்வுஉடல் தகுதித் திறன் நேர்முகத் தேர்வு ஆகியவையும் வன காப்பாளர் பணிக்கு எழுத்துத் தேர்வு மற்றும் உடல் தகுதித் திறன் தேர்வு லமும் தேர்வு செய்யப்படுகிறது
# வனத்துறைப் பணியாளர்

## பொறுப்புகள்

வனத்தைப் பாதுகாத்தல், வனத்தின் சுற்றுச்சூழலைக் கண்காணித்தல், விலங்குகளுக்கும் மனிதர்களுக்கும் இடையேயான மோதல்களை நெறிப்படுத்துதல் வனவருடைய பணிகளாகும்
இந்த வேலையில் சேருவதற்கு உடல் தகுதியும் படிப்புத் தகுதியும் இருக்க வேண்டும். உடல்தகுதியாக 160 செமீ உயரம் இருக்கவேண்டும். இவர்கள் தகுதித் தேர்வு மற்றும் எழுத்துத்தேர்வில் அதிக மதி்ப்பெண் எடுக்க வேண்டும். இவர்கள் 5 மணி நேரத்தில் 25 கி.மீ. கடக்க வேண்டும். தேர்ந்தெடுக்கப்பட்ட வனச்சரக அழுவலர்கள் வனக் கல்விக் கூடத்தில் வனவியல் கல்வி கற்பிக்கப்படுகிறது .பயிற்சிகாலம் 18 மாதங்கள் இதில் வனம் மற்றும் வேளாண்மை சம்பதப்பட்ட 35 பாடங்கள் கற்பிக்கப்படுகின்றன. பயிற்சிக்காலங்களில் சம்பளம் வழங்கப்படும்
# பித்தப்பைக்கல்

பித்தப்பையில் பித்தக்கற்கள் தேங்கியிருப்பது அழற்சி தொடர்புடைய இடர்ப்பாடான கடிய பித்தப்பையழற்சிக்கு வழிகோலலாம். கடிய பித்தப்பையழற்சியில் பித்தம், பித்தக்கற்கள் பித்தப்பையில் தேங்கியிருப்பதால் குடல் நுண்ணுயிரிகளால் இரண்டாம்நிலைத் தொற்று ஏற்பட வாய்ப்புண்டு. ஏனைய பித்தவழிகளில் கற்கள் தேங்குதல் பித்தக்கான்களில் அடைப்பை ஏற்படுத்தும். இந்நிலைமை கணைய அழற்சி, பித்தக்கான் அழற்சி போன்ற பாரதூரமான விளைவுகளை ஏற்படுத்தும். இந்த இரு இடர்ச் சந்தர்ப்பங்களும் உயிராபத்தை ஏற்படுத்தக்கூடியது என்பதால் இவை அவசரநிலை மருத்துவ தேவைகளாகக் கருதப்படுகின்றன.
# பித்தப்பைக்கல்

## சிறப்பியல்புகள்

பித்தக்கற்கள் வெவ்வேறு உருவங்களையும் அளவுகளையும் கொண்டவை. ஒரு சிறிய மணற் துணிக்கையின் அளவில் இருந்து குழிப்பந்தின் அளவு வரை இவற்றின் பருமன்கள் வேறுபடக்கூடியவை. பித்தப்பையுள் ஒரு தனித்த பெருங்கல்லாகவோ அல்லது சிறிய பல கற்களாகவோ காணப்படலாம். கற்கள் ஆக்கப்பட்ட பொருட்களைப் பொறுத்து பித்தக்கற்களை பின்வரும் வகைகளாகப் பிரிக்கலாம்: கொலசுட்ரால் கற்கள், கரும் நிறமியக் கற்கள், கலப்புக் கற்கள் (பழுப்பு நிறக் கற்கள்)
# பித்தப்பைக்கல்

## சிறப்பியல்புகள்

### கொலசுட்ரால் கற்கள்

கல்லீரலில் சுரக்கப்படும் பித்தநீர் கொலசுட்ராலால் அதிசெறிவூட்டப்பட்டதன் விளைவாக கொலசுட்ரால் கற்கள் உருவாகுகின்றன. பொதுவாக இவற்றின் நிறங்கள் வெளிர்மஞ்சள் நிறத்தில் இருந்து கரும்பச்சை, பழுப்பு, சுண்ணாம்பு வெள்ளை நிறம் வரை வேறுபடும். பித்தக்கற்கள் என்று பொதுவாகப் பார்க்குமிடத்து அவற்றில் 80% ஆனவை கொலசுட்ரால் கற்கள் ஆகும்.
# பித்தப்பைக்கல்

## சிறப்பியல்புகள்

### கருமை நிறமியக் கற்கள்

இவை சிறியவை, கருமையானவை. பிலிரூபின் மற்றும் கல்சியத்தால் ஆக்கப்பட்டுள்ளவை.
# அலெக்ஸ் கார்லேண்ட்

**அலெக்ஸ் கார்லேண்ட்** ஒரு இங்கிலாந்து நாட்டு தயாரிப்பாளர், திரைக்கதையாசிரியர், நாவலாசிரியர் மற்றும் இயக்குநர் ஆவார். இவர் 28 வீக்ஸ் லேட்டர், நெவர் லெட் மி கோ, ட்ரேட், எக்ஸ் மச்சினா போன்ற
திரைப்படங்களுக்கு திரைக்கதை எழுதி மற்றும் இயக்கியுள்ளார்.
# அலெக்ஸ் கார்லேண்ட்

## நாவல்

- 1996: தி பீச்
- 1998: தி டேச்செரச்ட்
- 2004: தி கோமா
# அலெக்ஸ் கார்லேண்ட்

## திரைப்படங்கள்

- 2002: 28 டேஸ் லேட்டர் (திரைக்கதை)
- 2007: சன்ஷைன் (திரைக்கதை)
- 2007: 28 வீக்ஸ் லேட்டர் (தயாரிப்பாளர்)
- 2010: நெவர் லெட் மி கோ (திரைக்கதை & தயாரிப்பாளர்)
- 2002: ட்ரேட் (திரைக்கதை & தயாரிப்பாளர்)
- 2015: எக்ஸ் மச்சினா (திரைக்கதை & இயக்குநர்)
# நெயில் புலோம்கம்

**நெயில் ப்லோம்கம்ப்** (பிறப்பு: 17 செப்டம்பர் 1979) ஒரு தென் ஆப்பிரிக்கா - கனடா நாட்டு தயாரிப்பாளர், திரைக்கதையாசிரியர், அனிமேட்டர் மற்றும் இயக்குநர் ஆவார். இவர் டிஸ்ட்ரிக்ட் 9, எலைசியம், சேப்பீ போன்ற திரைப்படங்களுக்கு திரைக்கதை எழுதி மற்றும் இயக்கியுள்ளார்.
# நெயில் புலோம்கம்

## திரைப்படங்கள்

- 2009: டிஸ்ட்ரிக்ட் 9 (இணை-எழுத்தாளர் & இயக்குநர்)
- 2013: எலைசியம் (எழுத்தாளர் & இயக்குநர்)
- 2015: சேப்பீ (இணை-எழுத்தாளர் & இயக்குநர்)
# நெயில் புலோம்கம்

## குறும்படங்கள்

- 2004: டெட்ரா வாழ் (இயக்குநர் & காட்சி எக்ஸ்)
- 2005: அழிவே இன் ஜோபுர்க் (இயக்குநர் & எழுத்தாளர் & காட்சி எக்ஸ்)
- 2006: எல்லோ (இயக்குநர் & காட்சி எக்ஸ்)
- 2006: டேம்ப்போட் (இயக்குநர்)
- 2007: ஹாலோ: லேன்ட்பாள் (இயக்குநர்)
# நெயில் புலோம்கம்

## வர்த்தக விளம்பரம்

- 2003: நைக்கி (கிராப்)
- 2006: கடோரேட் (ரெய்ன்)